Il-Kunsill illum adotta regolament tal-Kunsill li jistabbilixxi impriżi konġunti taħt il-programm Orizzont Ewropa. L-impriżi konġunti jikkomplementaw il-qafas eżistenti ta' Orizzont Ewropa billi jindirizzaw l-isfidi u l-prijoritajiet globali li jeħtieġu massa kritika u viżjoni fit-tul. L-impriżi konġunti ser jippermettu l-investiment konġunt ta' għexieren ta' biljuni ta' euro minn atturi pubbliċi u privati, fil-livell tal-UE u dak nazzjonali. Dan l-investiment ser jiżgura impatt ċar għaċ-ċittadini tal-UE, ser ikun ibbażat fuq il-prinċipji ta' ftuħ, inklużività u trasparenza u ser jiggwida lill-Ewropa biex tikseb it-tranżizzjoni ekoloġika, it-trasformazzjoni diġitali u reżiljenza akbar f'oqsma kruċjali. Simona Kustec, Ministru għall-Edukazzjoni, ix-Xjenza u l-Isport tas-Slovenja Orizzont Ewropa jintroduċi approċċ aktar strateġiku, koerenti u mmexxi mill-impatt għas-sħubijiet Ewropej. Huwa jistabbilixxi l-qafas ta' politika u dak legali għas-sħubijiet Ewropej ma' sħab mis-settur privat jew pubbliku. Ir-regolament li jistabbilixxi l-impriżi konġunti għandu l-għan li jagħmel l- użu ta' sħubijiet Ewropej istituzzjonalizzati aktar effettiv , b'mod partikolari billi jiffoka fuq objettivi u eżiti ċari li jistgħu jinkisbu sal-2030 , u billi jiżgura li jkun hemm kontribut ċar għall-prijoritajiet ta' politika tal-UE relatati. Is-sħubijiet Ewropej jindirizzaw sfidi kumplessi li jistgħu jiġu indirizzati l-aħjar permezz ta' sħubija mal-partijiet interessati industrijali. Huma stabbiliti biex jiżguraw li jkun hemm impatt ċar għaċ-ċittadini tal-UE permezz ta' viżjoni strateġika li hija kondiviża mis-sħab. Is-sħubijiet ilaqqgħu flimkien firxa wiesgħa ta' atturi biex jaħdmu lejn viżjoni komuni u jsarrfu din il-viżjoni fi pjanijiet direzzjonali u attivitajiet ikkoordinati. Id- disa' sħubijiet Ewropej istituzzjonalizzati koperti mill-proposta huma: Ewropa Ċirkolari b'Bażi Bijoloġika Avjazzjoni Nadifa Idroġenu Nadif Sistema Ferrovjarja Ewropea Saħħa Globali EDCTP3 Inizjattiva għal Saħħa Innovattiva Teknoloġiji Diġitali Ewlenin Riċerka dwar il-Ġestjoni tat-Traffiku bl-Ajru tal-Ajru Uniku Ewropew Networks u Servizzi Intelliġenti Informazzjoni ġenerali Fit-23 ta' Frar 2021, il-Kummissjoni Ewropea bagħtet lill-Kunsill il-proposta tagħha għal regolament tal-Kunsill li jistabbilixxi l-impriżi konġunti taħt Orizzont Ewropa abbażi tal-Artikolu 187 TFUE, li jirrikjedi li l-Parlament jiġi kkonsultat. Din il-proposta hija parti minn pakkett ta' sħubijiet Ewropej istituzzjonalizzati, flimkien ma' proposta għal sħubija għal Computing ta' Prestazzjoni Għolja (EuroHPC), li ġiet adottata fit-13 ta' Lulju 2021, u l-proposta għal sħubija Ewropea dwar il-metroloġija, ibbażata fuq l-Artikolu 185 TFUE, li ġiet adottata fit-18 ta' Novembru 2021. Il-passi li jmiss Ir-regolament għandu jidħol fis-seħħ fid-data tal-pubblikazzjoni tiegħu f' Il-Ġurnal Uffiċjali tal-Unjoni Ewropea . Huwa ser jorbot fl-intier tiegħu u japplika direttament fl-istati membri kollha. Regolament tal-Kunsill li jistabbilixxi l-Impriżi Konġunti fil-qafas ta' Orizzont Ewropa Sħubija Ewropea dwar il-metroloġija: il-Kunsill jadotta deċiżjoni, stqarrija għall-istampa 18.11.2021 Impriża Konġunta għall-Computing ta' Prestazzjoni Għolja Ewropew: il-Kunsill jadotta Regolament, stqarrija għall-istampa 13.07.2021 Ara l-paġna tal-laqgħa